Leserslens Oktober 2021
Rooi spel gevaar . . . Albert Bester het dié rooiperdebytjie van nader beloer
"Dans met die rooirok, die rooirok van my . . ." Só beskryf Eus de Clerk dié blomfoto van hom
Altie Potgieter het die begin van 'n nuwe dag by 'n dammetjie naby Cullinan vasgevang
Die kleurespel oor die kliprantjies van Rhenosterfontein waar Laurika van der Linde en haar man Johan hulle huweliksherdenking gevier het
As dié toneel die eerste ding is wat jy soggens sien as jy die agterdeur oopmaak, dan besef jy hoe bevoorreg jy is, sê Bianca Steyn
Ursela Joubert het dié rustende nonnetjiesuil helder oordag op Witfontein afgeneem
As sy kleinseuns, Adam en Krisjan, op sy Elandshoek-plaas, Vierkleur, kom kuier, geniet al wat leef hulle geselskap terdeë, sê Buks Barnard. Hier deel Simson die mooi, rooi rifrughond 'n geheim met Adam, terwyl Skapie, die hans kapokhennetjie, nader skrop vir haar aandagbeurt
Die mooi van nog 'n spesiale sonsondergang in Boekenhoutskloof se wêreld soos gesien deur die lens van Altie Potgieter
Die perfekte skoonheid van 'n klein, eenvoudige koringblommetjie is met dié foto deur
Albert Bester uitgelig
Noudat dit lente is, is die voëls baie bedrywig en word die Jonkers op Tiegerpoort se huilboerboon druk deur veral die swart- en witpenssuikerbekkies besoek. Runa-Marie Jonker sê dit was nogal 'n uitdaging om hulle af te neem omdat hulle die heeltyd aan die beweeg is
Die bewolkte toestande teen die einde van September het vir baie mooi sonsakdae op 'n wildsplaas in die omgewing gesorg